
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2014 M. VASARIO 27 D. SPRENDIMO NR. T-38 „Dėl rajono savivaldybės 2014-2016 metų strateginio veiklos plano tvirtinimo“ DALINIO PAKEITIMO 

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, rajono savivaldybės taryba nusprendžia,


pakeisti iš dalies rajono savivaldybės tarybos 2014 m. vasario 27 d. sprendimu Nr. T-38 „Dėl rajono savivaldybės 2014-2016 metų strateginio veiklos plano tvirtinimo“ (su vėlesniais 2014 m. liepos 31 d. sprendimo Nr. T-238 papildymais) patvirtintų 2014–2016 metų strateginio veiklos plano Mokymosi visą gyvenimą ir sporto (01), Regioninės plėtros ir bendruomeninių iniciatyvų (04), Kultūros plėtros (06), Savivaldybės veiklos pagrindinių funkcijų (07), Žemės ūkio plėtros (11), Švarios ir sveikos aplinkos ir energijos taupymo (12), Socialinės apsaugos (13) programų antrąsias lenteles ir išdėstyti jas nauja redakcija (pridedama).

Savivaldybės meras 




Juozas Bertašius 

Parengė:
Regioninės plėtros skyrius (I.Maksvytienė)

Pranešėjas:
V.Girdauskas

Siųsti:          Regioninės plėtros skyriui

                    Biudžeto ir turto skyriui

                    Švietimo ir sporto skyriui

                    Centralizuotos buhalterijos skyriui

                    Kultūros ir turizmo skyriui

                    Žemės ūkio skyriui

                    Socialinės paramos skyriui
ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS
PRIE RAJONO SAVIVALDYBĖS TARYBOS SPRENDIMO 

„DĖL RAJONO SAVIVALDYBĖS TARYBOS 2014 M. VASARIO 27 D. SPRENDIMO NR. T-38 „Dėl rajono savivaldybės 2014-2016 metų strateginio veiklos plano tvirtinimo“ DALINIO PAKEITIMO“ PROJEKTO 

2014 m. lapkričio 19 d. VL -1560
Šakiai


1. Parengto projekto tikslai ir laukiami rezultatai: patvirtinti patikslintas rajono savivaldybės 2014-2016 metų Mokymosi visą gyvenimą ir sporto (01), Regioninės plėtros ir bendruomeninių iniciatyvų (04), Kultūros plėtros (06), Savivaldybės veiklos pagrindinių funkcijų (07), Žemės ūkio plėtros (11), Švarios ir sveikos aplinkos ir energijos taupymo (12), Socialinės apsaugos (13) programų antrąsias lenteles, kadangi koreguojant programiniu principu pagrįstą biudžetą, būtina koreguoti ir veiklos programas.


2. Projekto rengimo metu gauti specialistų vertinimai ir išvados: ---



3.Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: patikslinamos rajono savivaldybės 2014-2016 metų programų antrosios lentelės ir pateikiamos nauja redakcija, kadangi rajono savivaldybės biudžetas formuojamas programiniu principu, 2014 m. biudžeto svarstymų ir priėmimo metu, kaip ir ankstesniais metais, programos koreguojamos ir tikslinamos pagal realias biudžeto galimybes, nekeičiant svarbiausių kiekvieno sektoriaus raidos 2014 metais krypčių. Programos koreguojamos ir jų įgyvendinimo metu, jei to reikalauja rajono finansinė situacija. Kadangi buvo koreguotas programiniu principu pagrįstas biudžetas rajono savivaldybės tarybos sprendimais: 2014 m. rugsėjo 25 d. Nr. T-264 „Dėl rajono savivaldybės 2014 m. vasario 27 d. sprendimo Nr. T-40 dalinio pakeitimo ir papildymo“, 2014 m. spalio 23 d. Nr. T-299 „Dėl rajono savivaldybės 2014 m. vasario 27 d. sprendimo Nr. T-40 dalinio pakeitimo ir papildymo“ ir 2014 m. lapkričio 27 d. sprendimo projektu „Dėl rajono savivaldybės 2014 m. vasario 27 d. sprendimo Nr. T-40 dalinio pakeitimo ir papildymo“, būtina koreguoti ir veiklos programas. 


Vadovaujantis rajono savivaldybės tarybos 2014 m. rugsėjo 25 d. sprendimu Nr. T-267 „Dėl pritarimo projektams finansuojamiems iš 2014 metų žemės ūkio, maisto ūkio ir kaimo plėtros skatinimo programos priemonei ,,Parama kaimo bendruomenėms ir vietos veiklos grupėms“ įgyvendinti skirtų lėšų“, taip pat Lekėčių bendruomenės asociacijos 2014 m. spalio 14 d.  (Nr.12) ir Voniškių kaimo bendruomenės centro 2014 m. rugpjūčio 12 d. (Nr. R-4)  prašymais, į Regioninės plėtros ir bendruomeninių iniciatyvų (04) veiklos 2014-2016 m. programą įtraukiami projektai: 


1. Lekėčių bendruomenės asociacijos projektas „Verslumo skatinimas Lekėčių bendruomenėje įsirengiant patalpas ir įsigyjant įrangą bei priemones”, projekto vadovas Arūnas Matusevičius. Bendra projekto vertė 28 810,45 Lt. Žemės ūkio ministerijos paramos lėšos – 24 841,45 Lt, 10 proc. projekto vertės bendrafinansavimo lėšos – 2 484,00  Lt, bendruomenės planuojamos prisidėti lėšos – 1 485,00 Lt. 
 
2. Voniškių kaimo bendruomenės centro projektas „Kuriame poilsio zoną Voniškiuose“, projekto vadovas Tautvydas Šukys. Bendra projekto vertė 28 250,28 Lt. Skiriamos Žemės ūkio ministerijos paramos lėšos - 25 000,00 Lt, 10 proc. projekto vertės bendrafinansavimo lėšos – 3 250,28 Lt.   


Vadovaujantis minimais sprendimais, koreguojamos šios 2014 metų programų antrosios lentelės ir pateikiamos nauja redakcija.
Administracijos direktorius
Juozas Puodžiukaitis
Projekto rengėjas

